Аҧсны аҩныҵҟатәи апаспорт ҿыцқәа ауааҧсыра рыҭара аус ырмариоуп.
19.12.2016
Мызқәак раҧхьа ихацыркын Аҧсны аҩныҵҟатәи апаспорт ҿыцқәа ауааҧсыра рыҭара аус. Раҧхьа уи маҷк ауадаҩрақәа цәырнагазаргьы, уажәазы урҭ зегьы рҭыҧ иқәҵоуп. Убри анаҩсгьы, атәылауаҩшәҟәы ҿыц зауа апаспорттә ҟәшақәа рахь инеиго ашәҟәқәа рхыҧхьаӡара акыр ирмаҷуп. Абри атәы рҳәеит Аҩныҵҟатәи аусқәа рминистрра апаспорттә- визатә маҵзура ахаҭарнакцәа.
855
Мызқәак раҧхьа ихацыркын Аҧсны аҩныҵҟатәи апаспорт ҿыцқәа ауааҧсыра рыҭара аус. Раҧхьа уи маҷк ауадаҩрақәа цәырнагазаргьы, уажәазы урҭ зегьы рҭыҧ иқәҵоуп. Убри анаҩсгьы, атәылауаҩшәҟәы ҿыц зауа апаспорттә ҟәшақәа рахь инеиго ашәҟәқәа рхыҧхьаӡара акыр ирмаҷуп. Абри атәы рҳәеит Аҩныҵҟатәи аусқәа рминистрра апаспорттә- визатә маҵзура ахаҭарнакцәа.
Иахьазы ирхианы ишьҭоу амилаҭтә паспортқәа рхыҧхьаӡара х-нызқь рҟынӡа инаӡоит, иара убасгьы аус рыдулара иаҿуп зқьы иреиҳаны. Аҧсны аҩныҵҟатәи аусқәа рминистрра апаспорттә-визатә маҵзура аусзҩцәа Аҧсны атәылауаҩшәҟәы ауааҧсыра рыҭараан еиуеиҧшым ауадаҩрақәа рҧымларац азы иманшәалоу аҭагылазаашьақәа рзаҧырҵоит. Ирзықәыргылоуп Урыстәылантәи иаагоу амыруга ҿыцқәа. Апресс-конференциаҿы Едуард Манаргьиа иара убасгьы иҳәеит, ауааҧсыра амилаҭтә паспорт анрырҭо рнацәаҭыҧ ҿыц ишахырхуа, уи алагьы жәашықәса раҧхьа иҟаз аиалагарақәа аҧаҳхуеит, хаҭала апаспорт зтәу дааины иҟаиҵаанӡа, уи иаҳҭаӡом иҳәеит Манаргьиа.
Аҧсны атәылауаҩшәҟәы аҧсахра аан ауааҧсыра ирызцәырҵуан еиуеиҧшымыз ауадаҩрақәа еидкылатәын рхыҧхьаӡара маҷымкəа ақьаадқәа. Аха урҭ зегьы ырмариоуп, рҳәеит апресс-конференциаҿы. Апресс- конферециаҿы иазгәаҭан ҧынгылада аҧсуа паспорт шрырҭо Аҧсны атәылауаа зегьы, уи рыҭаразы иазалху аамҭа иахмырҧакәа. Апресс-конференциа иалахәыз ажурналистцәа ирызцәырҵуаз азҵаарақәа зегьы рҭакқәа ҟаҵан.
Фатима Гьергьиаҧҳа, Беслан Џьынџьал,АТ
Оцените новость:
+1
+2
+3
+4
+5
Сохраните ссылку или поделитесь с друзьями